मैं आकर कमरे के बीचों-बीच खड़ा हो गया हूं मगर अब भी उसकी आंखें वहीं हैं जहां मेरे आने के पहले टंगी होंगी! ऐसे में कभी-कभी लगता है अच्‍छा होता बाहर धोखों के धूल में ही धंसा रहता, घर लौटकर क्‍यों चला आया हूं? यह स्‍त्री क्‍या सचमुच मेरी स्‍त्री है. इस घर में दो बच्‍चे हैं, वे मेरे ही हैं? मैंने ही उन्‍हें पैदा किया है? (पैदा तो इसी कमबख़्त ने किया है, मगर उत्‍प्रेरक व सर्विस-प्रोवाइडर मैं ही हूं?).. इस तरह से घर लौटकर अच्‍छा नहीं लगता.. दिमाग में कील गड़ने लगते हैं. और गड़ते रहते हैं..